หนุ่มใหญ่เครียดโรครุมเร้า บ่นไม่อยากเป็นภาระ ปิดห้องผูกคอลาโลก
หนุ่มใหญ่เครียดหลายโรครุมเร้า ตัดพ้อไม่อยากเป็นภาระคนอื่น ก่อนผูกคอเสียชีวิตหนีปัญหา เพื่อนบ้านสงสัยตั้งแต่เช้า ไม่เห็นออกจากห้อง จึงงัดเข้าไปดูเห็นผ้าขาวม้าผูกคอห้อยลงมา รีบแก้ลงปั๊มหัวใจแต่ไม่ทัน คาดเสียชีวิตมาแล้ว 5 ชั่วโมงเมื่อเวลา 13.30 น. วันที่ 16 ก.พ.63 ร.ต.อ.บุญหลาย อินเอี่ยม ร้อยเวรสอบสวน สภ.แหลมฉบัง รับแจ้งคนผูกคอเสียชีวิต ที่บ้านไม่มีเลขที่ ที่ก้นอ่าวอุดม ม. 1 ต.ทุ่งสุขลา อ.ศรีราชา จ.ชลบุรี หลังรับแจ้งได้ประสานเจ้าหน้าที่กู้ภัยสว่างประทีปศรีราชาร่วมตรวจสอบ ที่เกิดเหตุ พบศพนายมานุ สังข์ทอง อายุ 58 ปี เจ้าของบ้าน ใช้ผ้าขาวม้าผูกคอติดกับขื่อไม้ภายในห้องพัก ในลักษณะนั่ง จากการตรวจสอบสภาพศพไม่พบบาดแผลถูกทำร้ายและร่องรอยการต่อสู้แต่อย่างใด เสียชีวิตมาแล้วประมาณ 5 ชั่วโมงจากการสอบสวน นายสมพร แดงรัตน์ อายุ 47 ปี เพื่อนบ้านให้การว่า ผู้เสียชีวิตป่วยด้วยโรคประจำตัวหลายโรค เช่น โรคเส้นเลือดตีบในสมอง โรคกล้ามเนื้ออ่อนแรง โรคเบาหวาน และโรคซึมเศร้า ก่อนเสียชีวิตเคยบ่น ไม่อยากอยู่เป็นภาระใคร ญาติๆ และเพื่อนบ้านก็เคยห้ามไว้ ช่วงหลังมีอาการเครียดหนัก โดยวันนี้ตั้งแต่เช้าไม่เห็นออกมาจากห้อง ด้วยความสงสัยจึงงัดห้องเข้าไปดู พบผู้เสียชีวิตใช้ผ้าขาวม้าผูกคอกับขื่อบ้าน จึงรีบแก้ผ้าขาวม้าออก และพยายามปั๊มหัวใจเพื่อช่วยชีวิต แต่ก็ไม่ทันเนื่องจากเสียชีวิตก่อนหน้านี้หลายชั่วโมงแล้วเบื้องต้นเจ้าหน้าที่สอบสวนทราบว่า ผู้ตายป่วยด้วยโรคประจำตัวหลายโรค ทำงานไม่ได้ จึงเป็นสาเหตุให้ผู้ตายเกิดความเครียดจากปัญหาสุขภาพ ไม่อยากมีชีวิตอยู่เป็นภาระให้กับลูกหลาน จึงตัดสินใจผูกคอตายหนีปัญหา หลังสอบสวนญาติไม่ติดใจสาเหตุการเสียชีวิตจึงมอบศพให้ญาตินำไปประกอบพิธีทางศาสนาต่อไป.
หนุ่มใหญ่เครียดหลายโรครุมเร้า ตัดพ้อไม่อยากเป็นภาระคนอื่น ก่อนผูกคอเสียชีวิตหนีปัญหา เพื่อนบ้านสงสัยตั้งแต่เช้า ไม่เห็นออกห้อง จึงงัดเข้าไปดูเห็นผ้าขาวม้าผูกคอห้อยลงมารีบแก้ลงปั๊มหัวใจแต่ไม่
ผูกคอ,ลาโลก,โรครุมเร้า,เครียด,ไม่อยากเป็นภาระ,ชลบุรี,ข่าวทั่วไป